# אייל קורא

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

  ערך זה עוסק בבעל חיים ממשפחת האיילים; לערך העוסק בכתב עת מקוון בשם זה, ראו האייל הקורא.

אייל קורא
אייל קורא בפארק ילוסטון
מיון מדעי
ממלכה: | בעלי חיים
מערכה: | מיתרניים
מחלקה: | יונקים
סדרה: | מכפילי פרסה
משפחה: | אייליים
סוג: | Alces
מין: | אייל קורא
שם מדעי
Alces alces
תחום תפוצה

אייל קורא (שם מדעי: Alces alces; מכונה "אייל אמריקני" או "מוס"), מין יונק מכפיל פרסה יחיד בסוגו (Alces) ממשפחת האיילים והמין הגדול ביותר במשפחה זו. האייל הקורא נפוץ באזור צפון אמריקה, בצפון ארצות הברית, אלסקה וחלקים מקנדה, וכן באזור רוסיה. בית הגידול הטבעי שלו הוא יערות (לרוב יערות מחטניים; טייגה) וקרבת אגמים או מקווי מים; ביצות ופלגי מים. הוא מסוגל לחיים בתנאי שטח קשים ובחורף הקר והמושלג האופייני לחלקים רבים בצפון אמריקה.

מזונו בקיץ הוא צמחי מים, ובחורף הוא ניזון מענפים, גבעולים רכים, ניצנים וקליפות עצים. מכאן גם מקור שמו האנגלי, moose, שפירושו בשפת שבט האתבסקה האינדיאני "אוכל ענפים". קומתו כקומת סוס, וטלפיו האחוריות ארוכות מרגליו הקדמיות.

פרוותו של הזכר כהה במעט מזו של הנקבה, אולם הדרך הטובה ביותר להבדיל בין המינים היא באמצעות קרני הזכר, שהן גרמיות ובנויות מעצם ולא מחומר קרני. בכל שנה באביב מצמיח הזכר קרניים, והן נושרות בחורף, לאחר עונת הרבייה. בכל שנה הקרניים החדשות גדולות ומסועפות יותר מקרני השנה הקודמת, ועשויות להגיע לרוחב של כשני מטרים ולמשקל עשרות קילוגרמים. הנקבות מתחילות במחזורי ההריון וההמלטה בגיל שנתיים וחצי, ואילו הזכרים רק בגיל חמש שנים.

אייל חסון יכול להגיע לגיל עשרים שנה ויותר. מסת גופו של אייל בוגר יכולה לעלות על 550 קילוגרם, כאשר הזכרים על פי רוב כבדים יותר מהנקבות, שמשקלן מתקרב ל-400 קילוגרם. העגל הנולד לאם שוקל עם לידתו רק כ-15 קילוגרם, אולם הוא עולה במשקלו במהירות בשל יניקת החלב המזין מאמו. פרט בוגר יכול להגיע בריצתו למהירות של 55 קילומטרים.

בשל גודלו, בניגוד למינים האחרים במשפחת האיילים האייל הקורא מסוכן לאדם, שכן הוא יכול לנגוח בקרניו או לבעוט כאשר מופרעת מנוחתו; על כן בשמורות טבע ובאזורים בהם חיים בני האדם לצד האייל הקורא נוקטים הראשונים צעדי זהירות, בניהם צפייה מרחוק בלבד ושלטי-אזהרה מנוכחות האייל באזור. אף על פי כן, בדרך כלל האייל הקורא הוא בעל חיים בעל מזג רגוע, ולא יתקוף שלא לצורך.

מיזמי קרן ויקימדיה |  |
תמונות ומדיה בוויקישיתוף: אייל קורא

מקור: http://he.wikipedia.org../../../%D7%90/%D7%99/%D7%99/%D7%90%D7%99%D7%99%D7%9C_%D7%A7%D7%95%D7%A8%D7%90.html

קטגוריה: אייליים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Nēhiyaw / ᓀᐦᐃᔭᐤ
- Česky
- Dansk
- Deutsch
- Esperanto
- Español
- Suomi
- Français
- Galego
- Ido
- Italiano
- 日本語
- Latina
- Lietuvių
- Nederlands
- Norsk (nynorsk)
- Norsk (bokmål)
- Nouormand
- Polski
- Português
- Русский
- Simple English
- Svenska